Després de complir dos anys de presó a Alemanya com a part dels judicis contra el nazisme, en Willy Messerschmitt es traslladà a Espanya, on pretenia continuar la seua labor de desenvolupar avions de guerra. Amb aquest objectiu muntà l'Oficina Tècnica Prof. Messerschmitt i, en cooperació amb "Hispano Aviación", dissenyà el seu primer avió de postguerra: el Ha-100 Triana, en honor del barri sevillà.